armvectores/hy_wikipedia_2023 huggingface dataset:
Մեծ Տոմբաշ

Մեծ Տոմբաշ (ռուս.՝ Большой Томбаш), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Տոմբաշ գետի աջ ափին՝ 4 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000024365
Հիդրոլոգիական ուսումնասիրությունների կոդը - 103002436
Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սելին Դիոնի ալբոմների սկավառակագրություն

Սելին Դիոնի ալբոմների սկավառակագրություն, կանադացի երգչուհի Սելին Դիոնի ալբոմների սկավառակագրությունը իր մեջ ներառում է 27 ստուդիական, 7 համաերգային ալբոմ և 18 ժողովածու։
Սելին Դիոնի կարիերայի ընթացքում ամբողջ աշխարհում վաճառվել է նրա ավելի քան 250 միլիոն ալբոմ, ինչը նրան դարձրել է երաժշտության պատմության մեջ ամենահաջողակ արտիստներից մեկը։ 2004 թվականին նրան շնորհվել է World Music Awards մրցանակի «ադամանդե» կարգավիճակ՝ որպես բոլոր ժամանակների ամենավաճառվող երգչուհու։ 2007 թվականին արժանացել է նույն մրցանակի «լեգենդար» կարգավիճակին, որը շնորհվում է այն արտիստներին, որոնք մեծ ներդրում են ունեցել երաժշտական ինդուստրիայում։ Դիոնը ճանաչվել է պատմության մեջ ամենաշատ վաճառք ունեցող կանադացի արտիստը, Կանադայում ամենաշատ վաճառք ունեցող արտիստը (1995 թվականից) և երկրորդ տեղն է զբաղեցրել վաճառված ձայնագրությունների քանակով (52 234 000 օրինակ) ԱՄՆ-ում այն պահից ի վեր, երբ 1991 թվականին սկսվել է Nielsen SoundScan համակարգի միջոցով վաճառքների հաշվարկը։ Նրա ալբոմները «Falling into You», «Let's Talk About Love», «All the Way... A Decade of Song», «The Colour of My Love» և «These Are Special Times» ներառվել են ԱՄՆ-ում հավաստագիր ստացած 100 ամենահաջողակ ձայնագրությունների ցանկում։


== Ստուդիական ալբոմներ ==


== Համերգային ալբոմներ ==


== Ժողովածուներ ==


=== Переиздания ранних песен на CD ===


== Бокс-сеты ==


== Տես նաև ==
Սելին Դիոնի սինգլների սկավառակագրություն


== Ծանոթագրություններ ==
Բերդյուգինո (գյուղ, Ցելիննի շրջան)

Անվան այլ կիրառումների համար տե՛ս՝ ԲերդյուգինոԲերդյուգինո (ռուս.՝ Бердюгино), գյուղ Ռուսաստանի Կուրգանի մարզի Ցելիննի շրջանի կազմում։
Բնակչությունը 2010 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտառային կոբրա

Անտառային կոբրա ընտանիքի թունավոր օձերի մի տեսակ (Elapidae), գլխավորում է գերբնական ապրելակերպը Հասարակածային Աֆրիկայի անտառներում։
Նրանք ունեն համամասնորեն ավելի մեծ աչքեր, քան իրական կոբրաները։ Ունեն նաև ավելի փոքր ոսկորներ։


== Դասակարգում ==
Սեռը ներառում է 2 տեսակ։
Ֆիշյան

Ֆիշյան, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Azur Air

Azur Air (օրինական անվանում` ՍՊԸ Azur Air)ամենամեծ ռուսական չարտերային ավիաընկերություն, որը թռիչքներ է իրականացնում Ռուսաստանի քառասուն քաղաքներից դեպի 29 միջազգային զբոսաշրջային ուղղություններով։ Ընկերությունը չվերթներ է իրականացնում 2014 թվականի դեկտեմբեր ամսից։ Ավիաընկերությունը ստեղծվել է «Կատեկավիա» ավիաընկերության հիման վրա` օգտագործելով իր օդային օպերատորի վկայականը` 1995 թվականից ի վեր իրականացնում է ներքին չվերթներ։


== Պատմություն ==
Ավիաընկերությունը ստեղծվել է «Կատեկավիա» ավիաընկերության հիման վրա 2014 թվականին։ AZUR air ավիաընկերությունը ստացել է իր առաջին օդանավը` Boeing 757-200: Առաջին կանոնավոր չվերթը իրականացրել է 2014 թվականի դեկտեմբերի 17-ին` Շարմ էլ Շեյխում։ Առաջին տարվա ընթացքում ընկերության անձնակազմը սկսեց համարել ավիաընկերությունը։
2012 թվականին ՅուՏէյր ավիաընկերությունը գնել է «Կատեկավիա» ավիաընկերության բաժնետոմսերի 25%-ը, իսկ 2013 թվականին կանոնադրական կապիտալի բաժինը կազմել է 75%։ 2015 թվականի աշնանը ընկերությունը վերանվանվեց և շահագործողի վկայականը փոխարինվեց։
2016 թվականի փետրվարին ավիաընկերությունը կանոնավոր կերպով միջազգային երթուղիներ շահագործելու թույլտվություն է ստացել Օդային տրանսպորտի դաշնային գործակալությունից։


== Երթուղային ցանց ==
2016 թվականի ամառային ծրագրի համաձայն, ավիաընկերությունը թռիչքներ է իրականացնում հետևյալ կանոնադրական ուղղություններով`


== Չվերթ ==
2015 թվականի դեկտեմբերի դրությամբ ավիաընկերության ավիացիոն նավատորմի միջին տարիքը կազմել է 17,9 տարի։


== Կատարման ցուցանիշներ ==
Փոխադրված ուղևորների քանակը`

2011 թվականին` ավելի քան 115 415 ուղևոր
2015 թվականին` ավելի քան 2 380 000 ուղևոր


== Ծանոթագրություններ ==


== Արտաքին հղումներ ==
Ավիաընկերության պաշտոնական էջ Azur Air
Վիլյենա

Վիլյենա (իսպ.՝ Villena), մունիցիպալիտետ Իսպանիայում։ Մտնում է Ալիկանտե պրովինցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Ալտո-Վինոլոպո շրջանի կազմում։ Զբաղեցնում է 345, 6կմ² մակերես։ Բնակչությունը՝ 968 մարդ (2010)։ Պրովինցիայի վարչական կենտրոնից գտնվում է 37 կմ հեռավորության վրա։


== Բնակչություն ==


== Ծանոթագրություններ ==
(3406) Օմսկ

(3406) Օմսկ (անգլ.՝ Omsk), աստերոիդ աստերոիդների հիմնական գոտում։ Հայտնաբերվել է 1969 թվականի փետրվարի 21-ին Բելլա Բուրնաշևայի կողմից Նաուչնիում։
Միջին հեռավորությունը Արեգակից կազմում է 2,795675 ա. մ., առավելագույնը մոտենում է 2,4243 ա. մ. հեռավորության վրա և հեռանում 3,1671 ա. մ.։ Արեգակի շուրջ մեկ ամբողջական պտույտ է կատարում 1707,37 երկրային օրվա ընթացքում, իր ուղեծրով շարժվելով միջինում 0,21085 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3406) Օմսկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շերի Շարտրյով

Շերի Շարտրյով (ֆր.՝ Chéry-Chartreuve) կոմունա Ֆրանսիայում, մտնում է Պիկարդիա մարզի կազմի մեջ։ Մտնում է Էնա գավառի կազմի մեջ։ Կոմունայի օկրուգը Սուասոնն է։


== Բնակչություն ==
Կոմունայի բնակչությունը 2010 թվականին կազմել է 341 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 222 մարդկանցից 172-ը տնտեսապես ակտիվ են եղել, 50-ը՝ պասիվ (ակտիվության ցուցանիշը` 77,5% է, 1999 թվականին՝ 66,7%)։ 172 ակտիվ բնակիչներից աշխատել են 153-ը (90 տղամարդ, 63 կին), գործազուրկ է եղել 19 մարդ (11 տղամարդ և 8 կին)։ 50 պասիվներից 13 հոգի եղել են աշակերտ կամ ուսանող, 24-ը՝ թոշակառու, 13 պասիվ են եղել այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Шери-Шартрёв (ֆր.)
ՊԱԿ (այլ կիրառումներ)

ՊԱԿ կարող է օգտագործվել հետևյալ իմաստներով

Պետական անվտանգության կոմիտե (ԿԳԲ)
Պաղեստինի ազատության կազմակերպություն
Լետնյայա (գետ, թափվում է Կանդալակշի ծոց)

Անվան այլ կիրառումների համար տե՛ս՝ Լետնյայա (այլ կիրառումներ)Լետնյայա (ռուս.՝ Летняя), գետ Ռուսաստանում, հոսում է Կարելական ինքնավար հանրապետությունում։ Թափվում է Սպիտակ ծով, Գլոբուկայա Սալմա նեղուց։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ավազան է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000001882
Հիդրոլոգիական ուսումնասիրությունների կոդը - 102000188
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռուս Պարիս

Ռուս Պարիս, գյուղական համայնք Արցախի Հանրապետության Շահումյանի շրջանում։ Գտնվում էր Գանձակ քաղաքից 30-35 կմ հարավ-արևելք, Հայ Պարիս գյուղի մոտ, Շամփրապտուկ լեռան կատարին։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։


== Պատմություն ==
Գյուղը հիմնադրվել է 1842, այլ տվյալներով՝ 1893 թվականին գյուղը Ռուսաստանի կենտրոնական մասից մոլոկաններով բնակեցվելուց հետո։ 1932 թվականին գյուղի տարածքում ստեղծվեց կոլտնտեսություն, որն այսօր էլ շարունակում է գոյատևել։ Բնակչության հիմնական մասը էթնիկ ռուսներն են, որոնք սովետական տարիներին ավլացան, դառնալով մինչև երկու հազար մարդ։ 1992 թվականին գյուղը դարձավ հայ ադրբեջանական հակամարտության կենտրոն, որի արդյունքում էլ հայերն ամբողջությամբ լքեցին Շահումյանի շրջանը։ Չնայած Ռուս Բորիսներ և ադրբեջանական շատ այլ գյուղեր չվնասվեցին այդ պատերազմի տարիներին, ծանր պայմաններն ու քաղաքական ճգնաժամն ստիպեցին բնակիչներին լքել իրենց բնակարաններն ու 1994 թվականից գյուղում սկսեցին բնակություն հաստատել ադրբեջանցիներ, ովքեր տեղափոխվել էին Ադրբեջան Լեռնային Ղարաբաղի Հանրապետությունից։


== Բնակչություն ==
Տեղի հայերը XIX դարի 80-90-ական թվականներին տեղափոխվել են Հայ Պարիս գյուղ, իսկ նրանց տեղում բնակվել են ռուս մոլականները։ XX դարի սկզբներին գյուղն ուներ 141 տուն՝ 647 բնակչով։
2006 թվականին, Գերանբայսկի շրջանի իշխանությունների տվյալների համաձայն, շարունակվեց ռուս ազգաբնակչության արտագաղթը դեպի Ռուսաստան, գյուղում մնաց մոտ 70 ընտանիք։ 2009 թվականին գյուղում կար շուրջ 500 բնակիչ, որոնցից ընդամենը  83 -ն էին ռուսներ ։


== Տնտեսություն ==
Գյուղում հիմնական աշխատանքը գյուղատնտեսությունն է,  գործում է նաև Կալինինի անվան կոլտնտեսությունը, որոնք ծաղկում էին ապրել Խորհրդային Միության տարիներից։ 1970-ական թվականներին գյուղի մշակովի հողերը շուրջ 600 հեկտար էին, մշակում են կարտոֆիլ, կաղամբ, գործում էր նաև թռչնաֆաբրիկան, անասնապահությունը և ձիաբուծությունը։


== Պատմամշակութային կառույցներ ==
Գյուղում կար Նահատակ անունով մատուռ, ավերակ եկեղեցի և հայկական գերեզմանատուն։


== Հասարարակական կառույցներ ==
Գյուղն ունի բուժկետ, միջնակարգ դպրոց, որտեղ ստանում են ռուսական կրթություն։ 2009 թվականին պլանավորվեց գյուղի երկրորդ դպրոցի շինարարությունը՝ 180 աշակերտների համար։


== Ծանոթագրություններ ==
Օդդ Բանգ-Հանսեն

Օդդ Բանգ-Հանսեն (նորվ.՝ Odd Bang-Hansen, ապրիլի 9, 1908(1908-04-09), Քրիստիանիա, Նորվեգիա - մարտի 4, 1984(1984-03-04), Օսլո, Նորվեգիա), նորվեգացի գրող, սցենարիստ, լրագրող և թարգմանիչ:


== Կենսագրություն ==
Օդդ Բանգ-Հանսենը ծնվել է 1908 թվականի ապրիլի 9-ին Նորվեգիայի մայրաքաղաք Քրիստիանիայում, որը ներկայումս վերանվանվել է Օսլո: Օդդը ծնվել է հոգևորականի ընտանիքում: 1934 թվականին ավարտում է Օսլոյի համալսարանը: Աշխատել է մայրաքաղաքի առևտրական դպրոցում որպես դասավանդող: Երկրորդ համաշխարհային պատերազմի ժամանակ մասկացել է Դիմադրության շարժմանը: Պատերազմի ընթացքում Օդդը հեռանում է Միացյալ Թագավորություն: Պատերազմի ավարտից հետո Օդդ Բանգ-Հանսենը նորվեգական թերթերի ու ամսագրերի մշակութային նորությունների տեսաբանն էր:
1965 թվականից մինչև 1971 թվականը Օդդ Բանգ-Հանսենը ղեկավարել է Նորվեգական գրողների խորհուրդը, որը կոչվում էր «Den norske Forfatterforening»:
Օդդ Բանգ-Հանսենն իր մահկանացում կնքում է յոթանասունհինգ տարեկան հասակում՝ 1984 թվականի մարտի 4-ին հայրենի քաղաքում՝ Օսլոյում:


== Ստեղծագործություններ ==
Օդդ Բանգ-Հանսենը հայտնի է նաև որպես մանկագիր: Առաջին անգամ գրական ասպարեզում իր ունակությունները փորձել է 1938 թվականին:
Գրողի սցենարի հիման վրա նկարահանվել են մի շարք գեղարվեստական կինոնկարներ, այդ տվում «Trost i taklampa» (1955 թվական), «Սցենար ձյուների վրա» (1966 թվական) և «Ընդամենը մի կյանք» (1968 թվական):
Օդդ Բանգ-Հանսենը զբաղվել է նաև թարգմանչական աշխատանքներով: Թարգմանել է ներքոհիշյալ գրողների լավագույ ստեղծագործությունները նորվեգերենով. Աստրիդ Լինդգրեն, Վյայնյո Լիննա, Վլադիմիր Նաբոկով, Հանս Քրիստիա Անդերսեն և այլն:
Գրական շատ մրցանակների ու պարգևների դափնեկի է Օդդ Բանգ-Հանսենը: Դրանց թվում կարևոր տեղ է զբաղեցնում Նորվեգիայի մշակույթի նախարարության կողմից սահմանված «Մանկական և պատանեկան գրականության համար» մրցանակը, որը ստացել է 1949 թվականին: Իսկ Բաստիան մրցանակին Օդդ Բանգ-Հանսենն արժանացել է 1959 թվականին:


== Ընտիր ստեղծագործություններ ==
Fager er studentens drøm, Gyldendal (1938).
Ringen rundt brønnen, Tiden (1946).
I denne natt, Tiden (1947).
Tanker i hytt og vær (1948),  illustrert av Randi Monsen
Mette og Tom i fjellet, Tiden (1948). Barne-og ungdomsbok.
Møllen og lyset (1949)
Mette og Tom og bokstavene, Tiden (1949). Barnebok
Mette og Tom i hulen, Tiden (1951).Barne-og ungdomsbok. Filmet i 1951.
Trapp med ni trinn, Tiden (1952). Barne-og ungdomsbok.
Tom og Mette på sporet (1952).  Manus basert på egen bok.  Spiller også faren til Pål Bang-Hansen.
Fly hvite due, Tiden (1953).  Roman fra Vola, en by i Italia.
Trost i taklampa (1955).  Bidrag til manus.
Spilleman på flukt(1957) Barne-og ungdomsbok
Skrift i sne (1966).  Manuskript.
Historien om Fridtjof Nansen (1968).  Manuskript.
Det nye kjøkkenbibliotek (Gyldendal, 1971).  Redaktør.  Oversett av Truls Hoff.
Fra mitt spisebord i mange land og landskaper (Tiden, 1973).  Om matlaging.


== Ծանոթագրություններ ==


== Արտաքին հղումներ ==
Odd Bang-Hansen(նորվ.)
Digitaliserte bøker av Bang-Hansen i Nasjonalbiblioteket.
Շերովիչի (գյուղ, Կրասնինսկի շրջան)

Անվան այլ կիրառումների համար տե՛ս՝ ՇերովիչիՇերովիչի (ռուս.՝ Шеровичи), գյուղ Ռուսաստանի Սմոլենսկի մարզի Կրասնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաճկալ (թերթ)

Անվան այլ կիրառումների համար տե՛ս՝ Մաճկալ (այլ կիրառումներ)«Մաճկալ», խորհրդային շրջանի գյուղացիական թերթ։ Հանդիսացել է ՀԿԿ Կենտկոմի հրատարակություն։ Լույս է տեսել 1922-1931 թվականներին, Երևանում, տարբեր պարբերականությամբ (օրաթերթ, երկօրյա, եռօրյա, շաբաթաթերթ)։ Խմբագիրներ՝ Եղիա Չուբար, Մ. Չոլախյան, Հովհաննես Բաննահյան, Գ. Ղազարյան, է. Չոփուրյան, Ա. Հախումյան, Հ. Հովհաննիսյան։ 
Տպագրել է կառավարական դեկրետներ, ժողկոմատների որոշումներ ու ցուցումներ։ Լուսաբանել է կուսակցական բջիջների աշխատանքը գյուղական համայնքներում, զբաղվել անգրագիտության վերացման, խորհրդային կենցաղի արմատավորման և այլ քարոզչական նյութերի տարածմամբ։ Խորհրդային գաղափարախոսության սահմաններում տեղեկություններ է հաղորդել նաև այլ միութենական հանրապետությունների առօրյայի, միջազգային քաղաքական իրադարձությունների մասին։ 
Ունեցել է թերթիկ-հավելվածներ («Կարմիր զինվոր», «Աշխատավոր կնոջ թերթիկ», «Բատրակ», «Երիտասարդ մաճկալ» և այլն)։
Հրաչյա Մեքինյան

Վիքիպեդիայում կան հոդվածներ  Մեքինյան ազգանունով այլ մարդկանց մասին:Հրաչյա Համբարձումի Մեքինյան (հունիսի 5, 1923(1923-06-05), Ալեքսանդրապոլ, Հայկական ԽՍՀ, ԱԽՖՍՀ, ԽՍՀՄ - 1986, Լենինգրադ, ՌԽՖՍՀ, ԽՍՀՄ), հայ բեմադրող նկարիչ, դերասան։


== Կենսագրություն ==
Հրաչյա Մեքինյանը ծնվել է Լենինականում։ 1941 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1944-1949 թվականներին աշխատել է Ստեփանավանի թատրոնում՝ որպես գլխավոր նկարիչ։ 1955 թվականին ավարտել է Երևանի գեղարվեստա-թատերական ինստիտուտը։ 1956 թվականից աշխատել է Երևանի Գաբրիել Սունդուկյանի անվան ազգային ակադեմիական թատրոնում։ 1964 թվականից բնակվել և աշխատել է Լենինգրադում, որտեղ աշխատել է «Լենֆիլմ» կինոստուդիայում։ Եղել է ավելի քան 22 բեմադրությունների նկարիչը «Երեք հաստլիկները» (1966), «Անգլուխ ձիավորը» (1973), «Աշտարակ» (1987)։ Հրաչյա Մեքինյանը ՀԽՍՀ վաստակավոր նկարիչ Աշոտ Մելքոնյանի մորեղբայրն է։
Նկարահանվել է «Երեք անգամ սիրո մասին» (1981) և «Ձայն» (1986) ֆիլմերում։


== Ծանոթագրություններ ==


== Արտաքին հղումներ ==
««Мекинян Грачья Амбарцумович»»։ Статья։ Онлайн энциклопедия Кирилла и Мефодия։ Վերցված է 2013-12-12 
««Мекинян Грачья Амбарцумович»»։ Энциклопедия кино։ Академик։ Վերցված է 2013-12-12 
«Мекинян Грачья Амбарцумович» (անգլ.) Internet Movie Database կայքում
Այսօրից ահա անում եմ ես ուխտ...

«Այսօրից ահա անում եմ ես ուխտ...», Հովաննես Թումանյանի ստեղծագործություններից է, որը գրվել է 1898 թվականին։


== Պատմություն ==
Առաջին երկու տողը գրված են 1898 թվականի նոյեմբերի 26-ին, երկրորդ երկու տողը՝ դեկտեմբերի 24-ին, վերջի քառատողը՝ դեկտեմբերի 28-ին։
Եղիշե Չարենցի անվան գրականության և արվեստի թանգարանի Պիլիպոս Վարդազարյանի ֆոնդի 413-րդ համարում պահվում է Մարիամ Վարդազարյանի ալբոմը և դրա մեջ՝ ինքնագիրը։ Առաջին անգամ տպագրվել է 1979 թվականին՝ «Լրաբեր» ամսագրի առաջին համարի 28-րդ էջում։


== Ծանոթագրություններ ==
Գողթան երգեր

Գողթան երգեր, հայ ժողովրդական վեպի՝ վիպասանքի երգերի և զրույցների շարք, որ երգել ու պատմել են Գողթն գավառի երգիչ վիպասանները։ Գոթղան երգերի և երգիչների մասին առաջին վկայությաները պահպաևվել են Մովսես Խորենացու «Պատմություն Հայոց»-ի մեջ (V դար)։ Խորենացու վկայած «Հայոց երգք վիպասանաց», Թվելյաց երգեր, «Ի վիպասանացն, որ պատմին ի Գողթան» տերմինները հանդես են գալիս իբրև հոմանիշներ, այսինքն՝ միևնույն իրողության տարբեր անվանումներ։ Ենթադրվում է, որ Գողթանի երգիչ-վիպասանները երգել ու պատմել են Տիգրանի, Երվանդի, Արտաշեսի վիպական ճյուղերն իրենց մանրամասներով, այսինքն՝ վիպասանքն ամբողջությամբ։ Այնուամենայնիվ, ըստ Մովսես Խորենացու, եթե վիպասանքը ոչ ամբողջությամբ, ապա նրա Արտաշիսյան շարքը (Արտաշատի շինարարությունը, Արտաշեսի ամուսնությունը, վիշապազունների պատերազմը, Արտաշեսի զավակների թշնամությունը Սմբատի և միմյանց դեմ, Արտաշեսի մահն ու անեծքն Արտավազդին) պատմել ու երգել են երգիչները։ Բանասիրության մեջ գողթան երգեր անվանումն ունի ավելի նեղ նշանակություն, դրա տակ սովորաբար հասկանում են վիպասանքի Արտաշիսյան շարքի չափածո հատվածները («Քեզ ասեմ, այր քաջ Արտաշէս», «Եւ ուստի՛ տացէ քաջն Արտաշէս», «Տեղ ոսկի տեղայր», «Տենչայ Սաթենիկ տիկին», «Մինչ դու գնացեր»), ինչպես նաև Վահագնի ծննդյան երգը ու  Գրիգոր Մագիստրոսի ավանդած՝ «Ո՝ տայր ինձ զծուխ ծխանի» վիպական երգը։ Գողթան երգերը հին, հիմնականում Մովսես Խորենացու հաղորդած վիպական և առասպելական երգերն են, ազգային վիպական բանաստեղծության՝ մեզ հասած հնագույն նմուշները՝ հորինված պարզոտնյա խառն, ազատ ոտանավորով, գեղեցիկ մակդիրներով, նվազական փաղաքշական որոշիչներով։
Արդիզիա

Արդիզիա կամ արդիսիա (լատ.՝ Ardisia) գնարբուկազգիների ընտանիքին պատկանող արևադարձային բույսերի ցեղ։


== Բուսաբանական նկարագիրը ==
Ծառեր, թփեր կամ կիսաթփեր են։ Տերևները մշտականաչ, փայլուն, հերթադիր, հակադիր կամ զուգահեռադիր են։ Ծաղիկները ծաղկաբույլերի տեսքով են՝ սպիտակ կամ վարդագույն, բաժակաթերթը հնգաբաժին է։ Պտուղը գնդաձև, հարթ և մուգ գունավորված է։


== Դասակարգում ==
Արդիզիա ցեղը ունի 800 տեսակ՝

Ardisia cornudentata Mez
Ardisia crenata Sims — Արդիզիա քաղաքային
Ardisia crispa (Thunb.) A.DC.
Ardisia elliptica Thunb.
Ardisia escallonioides Schltdl. և Cham.
Ardisia humilis Vahl
Ardisia japonica (Thunb.) Blume
Ardisia lindleyana D.Dietr.
Ardisia paniculata Roxb.я
Ardisia pleurobotrya Donn.Sm.
Ardisia polycephala Wall. x A.DC.
Ardisia primulifolia Gardner & Champ. — Արդիզիա ուղղատերև
Ardisia quinquegona Blume
Ardisia solanacea (Poir.) Roxb.
Ardisia tinifolia Sw.
Ardisia wallichii A.DC.


== Ծանոթագրություններ ==


== Գրականություն ==
Хессайон Д. Г. Ardisia — Ардизия // Всё о комнатных растениях. — М.։ Кладезь-Букс, 2009. — С. 68. — 256 с. — 25 000 экз.


== Արտաքին հղումներ ==
Ардизия // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907
Զբոսաշրջիկը (ֆիլմ)

Զբոսաշրջիկը` (անգլ.՝ The Tourist), ամերիկյան դրամա` նկարահանված 2010 թվականին։ Ֆիլմում գլխավոր դերերում հանդես են եկել Ջոնի Դեփն ու Անջելինա Ջոլին։ Ֆիլմը, հաշվի առնելով ժանրը, բավականաչափ հասույթ է ստացել, որը կազմում է մոտավորապես 280 միլիոն դոլար, այդ թվում նաև Ռուսաստանի և ԱՊՀ երկրների տարածքում ձեռք բերած հասույթը՝ 19 միլիոն դոլար։


== Պատմություն ==
Գեղեցկուհի Էլիզը Ալեքսանդր Պիրսի կինն էր։ Պիրսը խաբել էր իր տիրոջը և նրանից խլել 1,5 միլիարդ դոլար գումար։ Պիրսը պլաստիկ վիրահատության շնորհիվ դարձել էր անճանաչելի, և ոստիկանները հետևում են Պիրսի կնոջը, որպեսզի դուրս գան Պիրսի հետքի վրա։ Պիրսը նամակ է գրում Էլիզին, որ նա գնա Վենետիկ, գտնի Պիրսին նման տղայի և ձևացնի, թե այդ տղան Պիրսն է։ Պարզվում է, որ այդ տղան ամերիկացի Զբոսաշրջիկը Ֆրենկն է։


== Ստեղծման պատմություն ==
Ֆիլմի նկարահանումները ավարտվել է 11 ամսում։ Ժամանակը քիչ էր, որովհետև Ջոնի Դեպը նկարահանվում էր «Կարիբյան ծովի ծովահենները» ֆիլմում։


== Դերերում ==


== Ծանոթագրություններ ==
Պարսպի մոտ։ Թող մտնեն

«Պարսպի մոտ։ Թող մտնեն» (ռուս.՝ «У крепостной стены. Пусть войдут»), ռուս նկարիչ Վասիլի Վերեշչագինի (1872) նկարը մարտանկարչության ժանրում։ Ներառված է նկարչի Թրքեստանական շարքի «Բարբարոսներ» («Հերոսական պոեմ») ենթաշարքի մեջ։ Առաջին անգամ ներկայացվել է Վերեշչագինի անհատական ցուցահանդեսում, որը տեղի է ունեցել 1874 թվականի մարտին Սանկտ Պետերբուրգում։ Ներկայումս ցուցադրվում է Տրետյակովյան պատկերասրահում (Մոսկվա)։


== Ստեղծման պատմություն ==
«Պարսպի մոտ։ Թող մտնեն» նկարը Վերեշչագինը նկարել է 1872 թվականին  ռուսական բանակի կողմից Սամարղանդ ամրոցի պաշտպանության տպավորությամբ, որը տեղի է ունեցել 1868 թվականին, և որի ականատեսն է եղել նկարիչը։


== Կոմպոզիցիա ==
Նկարի կոմպոզիցիան ներկայացնում է բազմակերպար սյուժեն, որում մարտանկարչությունը հարակից է ժանրայինին, ճանաչողականին՝ միավորվելով միասնական պատմական պատումում։ Նկարում պատկերված է Սամարղանդի ամրոցի պատի երկայնքով շարված զինվորի վաշտը, որը հիշեցնում է տոնական շարասյունը, սակայն հեղինակի գեղարվեստական մտահղացումն այստեղ ծավալվում է մեկ այլ իմաստային տեսանկյունից. զինվորները չեն քայլում խրոխտ ու հաղթական, ինչպես շքերթի ժամանակ, այլ քարացել են թշնամու հարձակմանը սպասելիս։ Տոթ եղանակի ֆոնին առաջանում է հանգուցալուծումից առաջ տառապալի րոպեների զգացողություն, որը հանդիսատեսի մոտ առաջացնում է իր երևակայության մեջ  հակառակորդի գրոհը պատկերելու ակամա ցանկություն։


== Ծանոթագրություններ ==
Եղջերունիկ

Եղջերունիկ, գյուղական համայնք Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո չի վերաբնակեցվել։
Արցախի 2000 թվականի հոկտեմբերի 3-ի օրենքով Քիչիլքայան վերանվանվել է Եղջերունիկ։


== Պատմամշակութային վայրեր ==
Եղջերունիկ գյուղի պատմության ու մշակույթի վերաբերյալ պատմագրական և մատենագրական տվայներ չեն պահպանվել։ Գյուղի տարածքում որևէ պատմամշակութային հուշարձաններ կամ դրանց հետքեր չեն պահպանվել, 1923 թվականին ավերվել են քուրդ թուրքալեզու բնակիչների կողմից ովքեր այդտեղ բնակություն էին հաստատել, գյուղը լքել են` 1991-1993 թվականներին, Արցախյան ազատամարտի ընթացքում։ 1993 թվականին գյուղը ազատագրվել է։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Թինգվեդլիր

Թինգվեդլիր (իսլ.՝ Þingvellir), հովիտ Իսլանդիայի հարավ-արևմուտքում, Ռեյկյանես թերակղզու մոտ։ Համանուն ազգային պարկն ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Պատմություն ==
Թինգվեդլիրի հովտում, որտեղ հատվում էին Իսլանդիայի բոլոր շրջանների ճանապարհները, սկսած 930 թվականից այստեղ է գումարվել իսլանդական ժողովրդական խորհուրդը՝ Ալտինգը, որն իրականացնում էր ինչպես օրենսդիր, այնպես էլ դատական գործառույթներ։ Թինգվեդլիրի Ալտինգը Եվրոպայի հնագույն խորհրդարան է, կանոնավոր գործել է 930 թվականից մինչև 1798 թվականը, ապա լուծարվել է դանիացիների կողմից։
1000 թվականից այս վայրում իսլանդացիների կողմից որոշում է ընդունվել քրիստոնեություն ընդունել։ Հենց այստեղ, Թինգվեդլիրում, 1944 թվականին հունիսի 17-ին, հռչակվել է իսլանդական պետության անկախությունը։


== Երկրաբանություն ==
1928 թվականին Իսլանդիայի հարավ-արևմուտքում հիմնադրվել է Թինգվեդլիր ազգային պարկը։ Այն ընկած է ճեղքվածքի սահմաններում և շրջապատված է ակտիվ հրաբխային գոտով։ Նրանում առանձնանում է Հեյնգիդլ հրաբուխը, որը գտնվում է Թինգվադլավաթն լճի հարավային ափին։ Վերջինս ամենամեծ բնական լիճն է Իսլանդիայում։ Թինգվեդլիր այգին հատում է Էհսարաու գետը՝ ձևավորելով Էհսարաուրֆոս ջրվեժն իր տարածքում։ Մոլորակի այս կետում տեղի ունեցող տեկտոնային տեղաշարժերի արդյունքում երկրաշարժերը հաճախ են լինում։ Այդ գործընթացները պայմանավորված են լիտոսֆերական թիթեղների` հյուսիսամերիկյան և եվրասիական բաժանմունքների շփման հետևանքով։
2004 թվականին Թինգվեդլիր ազգային պարկը ՅՈՒՆԵՍԿՕ-ի կողմից ընդգրկվել է Համաշխարհային ժառանգության օբյեկտների ցանկում է՝ որպես իսլանդական ժողովրդավարության դարաշրջանի եզակի վկայություն։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Լուսանկարներ(ռուս.)
Պաշտոնական կայք Archived 2016-01-31 at the Wayback Machine.(անգլ.)
Մալե

Անվան այլ կիրառումների համար տե՛ս՝ Մալե (այլ կիրառումներ)Մալե (մալդ.՝ މާލެ), Մալդիվների մայրաքաղաքն ու երկրի խոշորագույն քաղաքը։ Բնակչությունը 2014 թվականի դրությամբ եղել է 150,000 մարդ։ Տարածքը 6 քառ. կմ է։


== Անվանում ==
Անվանումն առաջացել է महालय (Mahaalay), բառից, որը ծագել է սանսկրիտից։ Թարգմանվում է որպես «մեծ», «հսկա»։ Սովորաբար «Մահաալայ» անվանել են թագավորական պալատը․ այստեղից էլ անվանումն անցել է քաղաքին։


== Պատմություն ==
Նախկինում քաղաքը շրջապատված էր պատով։ Միապետության վերացումից հետո՝ նախագահ Իբրագիմ Նասիրի կառավարման ժամանակ, թագավորական պալատը ավերվել է գեղատեսիլ ամրոցի և ամրոցապատի աշտարակի հետ միասին։ 


== Աշխարհագրություն ==
Գտնվում է Մալե և Վիլինգիլե կղզիների վրա։ Այն ավանդաբար եղել է թագավորական կղզի, որտեղ գտնվում էր Մալդիվյան դինսատիաների պալատը։ Վերջին տարիներին կղզին ընդլայնվել է գրունտային տեղատվության հետևանքով։


== Կլիմա ==
Մալեն գտնվում է ենթահասարակածային գոտում, որին բնորոշ է երկու եղանակների առկայություն՝ անձրևների և չոր սեզոններ։ Անձրևոտ սեզոնը տևում է մայիսից դեկտեմբեր, չորը՝ մնացած 4 ամիսներին։ Ջերմաստիճանը ամբողջ տարվա ընթացքում փոփոխվում է ընդամենը 1-2 °C աստիճանով՝ պահպանվելով 25-30 °C։


== Բնակչություն ==
Քաղաքի կենտրոնական մասը տեղակայված է Մալե կղզու վրա, որը չափազանց բնակեցված է․ կառուցված մասն ընդգրկում է համարյա ամբողջ տարածքը։ Բնակչության մոտավորապես մեկ երրորդն ապրում է մայրաքաղաքում։ Բնակչության թվաքանակը 1987 թվականին 20 000 էր, իսկ 2006 թվականին՝ 104 403։


== Վարչական բաժանում ==
Բաղկացած է 6 շրջանից, որոնցից 4-ը տեղակայված են Մալե, 5-րդը՝ Վիլինգիլե, իսկ 6-րդը արհեստական Հուլումալե կղզիների վրա։ Վիլինգիլի կղզում նախկինում գտնվում է բանտ, որն այժմ քաղաքի առողջարանային շրջանն է։
Բացի այդ, քաղաքը ներառում է նաև Մալե միջազգային օդանավակայանը, որը տեղակայված է Հուլհուլե կղզու վրա։


== Էկոլոգիա ==
Մալեում բացակայում են քաղցրահամ լճակները, այդ իսկ պատճառով խմելու ջուր ստանում են ստորերկյա ջրերի աղազրկման միջոցով։ Առհոսող ջրերը առանց մաքրման լցվում են ուղիղ օվկիանոս։ Կոշտ թափոնները տեղափոխվում են հարևան կղզիներ, իսկ այնտեղ դրանցով լցնում են ծովալճակները։ Էլեկտրաէներգիա արտադրվում է դիզելային գեներատորների օգնությամբ։


== Ծանոթագրություններ ==
GParted

GParted (GNOME Partition Editor), սկավառակային բաժինների խմբագիր, սա համարվում է GNU Parted-ի գրաֆիկական տեսակը։ Նախատեսված է տարատեսակ գործողությունների համար բաժինների հետ այդ թվում՝ ստեղծում, ոչնչացում, չափի փոփոխում, տեղափոխում, ստուգում և պատճենում։ Այն անհրաժեշտ նոր օպերացիոն համակարգի համար տեղ ազատելու համար։ Ինչպես նաև գոյություն ունի ծրագրի տարբերակ Live CD-ի համար՝ GParted-Live, այն թողարկվում է ամեն անգամ GParted-ի ծրագրավորողների կողմից ամեն նոր տարբերակի հետ միասին։


== Ֆունկցիաներ ==
GParted-ը օգտագործում է libparted բաժինների հայտնաբերման և ղեկավարման համար։ Հավելյալ փաթեթները կհայտնաբերվեն ավտոմատ և դրա համար անհրաժեշտ չէ GParted-ի վերականգնում։
GParted-ը գրված է C++-ով և օգտագործում է gtkmm գրադարանը միջերես ստեղծելու համար։ Միջերեսի ստեղծման հիմնական սկզբմունը այն է, որ պահպանել օգտագործման մեջ հասարակ GUI-ն, որքան դա հնարավոր է։
GParted նախագիծը ներկայացնում է օպերացիոն համակարգ, որը իր մեջ ներառում է GParted, և որը կարող է ձայնագրվել Live CD, Live USB և այլ կրիչների վրա։ Օպերացիոն համակարգը հիմնված է Դեբիան Լինուքսի վրա։ GParted-ը նաև հասանելի է Linux-ի այն տարբերակների վրա, ինչպիսիք են՝ Puppy, Knoppix և Parted Magic։


== Բաժինների կլոնավորում ==
GParted-ը ունակ է կատարել բաժինների կլոնավորում։ GParted չի կարող կլոնավորել ողջ սկավառակը մի անգամից, և այն կլոնավորում է մաս առ մաս։ Երբ GParted-ը կատարում է կլոնավորում կամ պատճենում համակարգը չի կարելի օգտագործել։


== Ծանոթագրություններ ==


== Արտաքին հղումներ ==
http://gparted.org GParted. պաշտոնական կայք
GParted նախագիծը SourceForge.net-ում.
Չաղման

Չաղման, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մարեյ (Շարանտի գավառ)

Մարեյ (ֆր.՝ Mareuil), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 385 մարդ, բնակչության խտությունը` 33.45 մարդ/կմ²։ Բնակավայրը զբաղեցնում է 11.51 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 28 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 247 աշխատունակ (15-64 տարեկան) բնակիչ, որոնցից ակտիվ էին 161-ը, իսկ ոչ ակտիվները` 86։ Ակտիվության ցուցանիշը կազմում է 65,2 %։ 161 աշխատունակ մարդկանցից աշխատել է 155 անձ (91 տղամարդ և 64 կին)։ Գործազուրկ են եղել 6 անձ (1 տղամարդ և 5 կին)։ 86 անաշխատունակներից 14-ը եղել են աշակերտներ կամ ուսանողներ, 37-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Կիմմաստե

Կիմմաստե (էստ․՝ Kõmmaste), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 60 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3944) Հոլիդեյ

(3944) Հոլիդեյ (անգլ.՝ Halliday), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,368772 ա. մ., առավելագույնը մոտենում է 2,0119 ա. մ. հեռավորության վրա և հեռանում 2,7256 ա. մ.։ Արեգակի շուրջ մեկ ամբողջական պտույտ է կատարում 1331,63 երկրային օրվա ընթացքում, իր ուղեծրով շարժվելով միջինում 0,270346 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3944) Հոլիդեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտոնովկա (գյուղ, Նովոուշիցկի շրջան)

Անվան այլ կիրառումների համար տե՛ս՝ ԱնտոնովկաԱնտոնովկա (ուկրաիներեն՝ Антонівка), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Անտոնովկա գյուղում բնակվում էր 621 մարդ։ Բնակավայրը զբաղեցնում է 1749 կմ² տարածք։ Բնակչության խտությունը կազմում էր 355,06 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսովկա (գյուղ, Չեռնյախովսկի շրջան)

Անվան այլ կիրառումների համար տե՛ս՝ ՕսովկաՕսովկա (ուկրաիներեն՝ Осівка), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1646 թվականին։
2001 թվականի տվյալներով Օսովկա գյուղում բնակվում էր 62 մարդ։ Բնակավայրը զբաղեցնում է 0,691 կմ² տարածք։ Բնակչության խտությունը կազմում էր 89,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիմոնովկա

Պիմոնովկա (ուկրաիներեն՝ Пимонівка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Պիմոնովկա գյուղում բնակվում էր 193 մարդ։ Բնակավայրը զբաղեցնում է 0,537 կմ² տարածք։ Բնակչության խտությունը կազմում էր 359,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գայվորոնի շրջան

Գայվորոնի շրջան (ուկրաիներեն՝ Гайворонський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Գայվորոն։


== Աշխարհագրություն ==
Շրջանի տարածքի մակերեսը կազմում է 700 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 39006 մարդ։ Բնակչության խտությունը կազմում էր 55,72 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բերանային ամեոբա

Բերանային ամեոբա (լատ.՝ Entamoeba gingivalis), միաբջիջ նախակենդանիների թագավորության ներկայացուցիչ (Protozoa), որը հանդիպում է կարիեսով հիվանդ ատամներում՝ առողջ մարդկանց ավելի քան 25 %-ի մոտ։
Այն չի առաջացնում ախտածին ազդեցություն (կոմենսալ ձև է), չնայած հայտնաբերվում է պարօդոնտոզի, հայմորիտի և օստեոմիելիտի դեպքում։ Որոշ հեղինակներ բերանային ամեոբան համարում են պարոդոնտալ հիվանդության հարուցիչ։
Տեղայնացված է ատամնալնդերում, սպիտակ ատամնափառում և քմային նշագեղձերի կրիպտաներում։
Գոյություն ունի միայն տրոֆոզոիտի ձևով (վեգետատիվ ձև)։ Չափերը տատանվում է 6-ից 60 մկմ։ Սնվում է բակտերիաներով։ Ցիտոպլազման հստակ բաժանված է երկու շերտի, որտեղ մարսողության տարբեր փուլերում կարելի է տեսնել ֆագոցիտոզված մանրէներ։ Լնդերից արյունահոսելիս բերանի ամեոբան կարող է նաև կլանել էրիթրոցիտներ։ Այն երբեք չի կլանում լիմֆոցիտները, ինչը համարվում է դիֆերենցիալ տարբերություն դիզենթերայի ամեոբայից Entamoeba histolytica։ Ցիստ չի առաջացնում։ Շարժումը դանդաղ է, կեղծ ոտիկները՝ լայն։ 
Այն հաճախ արտազատվում է լնդերի գրպաններից՝ պարոդոնտիտի բորբոքային-դիստրոֆիկ տեսքով։
Փոխանցման ուղին՝ բերանային։ Փոխանցման եղանակը՝ կոնտակտային։ Վարակը տեղի է ունենում կեղտոտ ջրի, ոչ լվացած բանջարեղենի և մրգերի հետ։
Ախտորոշումը՝ կարիոզ ատամների և խորխի արտադրուկում տրոֆոզոիտների հայտնաբերում։
Կանխարգելումը՝ ներառում է բերանի խոռոչի հիգիենայի պահպանումը, եռացած ջուրը, մրգերն ու բանջարեղենը ուտելուց առաջ լվանալը։


== Նշումներ ==


== Գրականություն ==
Բժշկական մանրէաբանություն / Վ. Ի. Պոկրովսկին, Օ. Կ. Պոզդեև։ - Մոսկվա։ Բժշկություն, 1999։
Ա. Ա. Սլյուսարև, Ս. Վ. Ժուկովա։ Կենսաբանություն. - Կիև։ Վիշչա դպրոց, 1987։
Քրիս Աբանի

Քրիս Աբանի, Քրիսթոֆեր Աբանի (անգլ.՝ Chris Abani, դեկտեմբերի 27, 1966(1966-12-27)[…], Afikpo, Ebonyi State, Նիգերիա), նիգերիացի գրող, բանաստեղծ և վիպագիր։ Արքայազն Կլաուս ֆոն Ամսբերգի (2001 թվական) մրցանակի դափնեկիր է։


== Կենսագրություն և կարիերա ==
Հայրական կողմով Քրիս Աբանին պատկանում է իգբո ազգին, իսկ մայրական կողմից անգլիացի է։ Գրողը ձերբակալվել է իր դեբյուտային ստեղծագործության վեպի հրապարակումից հետո։ Այն ոստիկանական թրիլլեր է, որի վերնագիրն է «Տախտակամածի վարպետները» (1985 թվական)։ Հեղինակին որպես մեղադրանք են առաջարկել այն, որ փորձ է արել իր գրքով տապալել կառավարությանը ու արդյունքում, նա անազատության մեջ է պահվում վեց ամիս ժամկետով։ Երկրորդ անգամ Աբանին ձերբակալում են հաջորդ վեպի՝ «Սիրոկկո» (1987 թվական) համար։ Այս անգամ գրողը անազատության մեջ է անցկացնում մեկ տարի։ Երրորդ անգամ, երբ ձերբակալվում է Քրիս Աբանին, նրան մահապատժի են դատապարտում, սակայն բարեկամների օժանդակությամբ ազատվում է, ովքեր կարողացել էին կաշառել կառավարական չինովնիկներին։ Այդ իրադարձությունից հետո, 1991 թվականին, Քրիսն անմիջապես տեղափոխվում է Միացյալ Նահանգներ, որտեղ ապրում է մինչև այսօր։
Քրիս Աբանին ավարտել է Լոնդոնի համալսարանի Բիրբեք քոլեջը։ Գրականության և գրականության վարպետության բնագավառում դոկտորական ատենախոսություն է պաշտպանել Հարավային Քարոլինայի համալսարանում։ Ներկայումս նա Ռիվերսայդի Կալիֆոռնիական համալսարանի պրոֆեսոր է։


== Ստեղծագործական կյանք ==
Քրիս Աբանին բազմաթիվ բանաստեղծությունների, վեպերի, պիեսների հեղինակ է։ «Akashic Books» հրատարակչությունում վարում է բանաստեղծությունների շարքը։


== Ընտիր ստեղծագործություններ ==


=== Վեպեր ===
Masters of the Board (Delta, 1985)
Sirocco (1987)
GraceLand (FSG, 2004/Picador 2005)
The Virgin of Flames (Penguin, 2007, 2008)


=== Պատմվածքներ ===
Becoming Abigail (Akashic Books, 2006)
Song For Night (Akashic Books, 2007)


=== Բանաստեղծություններ ===
Kalakuta Republic (Saqi Books, 2001, վերահրատարակված 2007)
Daphne's Lot (Red Hen Press, 2003)
Dog Woman (Red Hen Press, 2004)
A Way To Turn This To Light (2005)
Hands Washing Water (Copper Canyon Press, 2006, վերահրատարակված 2012)
Sanctificum (Copper Canyon Press, 2010, վերահրատարակված 2013)
There are no names for red (Red Hen Press, 2010)
Feed me the sun: collected long poems (Peepal Tree, 2010)


== Ծանոթագրություններ ==


== Գրականություն ==
Hanif S. Vision of the post colonial world in new Nigerian fiction: a literary analysis of Chimamanda Ngozi Adichie, Sefi Atta, Helon Habila and Chris Abani's selected works. Saarbrüken: LAP Lambert Academic Pub., 2012


== Արտաքին հղումներ ==
Official Website
The Chris Abani Bibliography
Poems in Blackbird
Poems in Narrative Magazine
Biography from the International Literature Festival Berlin
Chris Abani by Colm Tóibín Archived 2016-02-15 at the Wayback Machine. Bomb
Քրիս Աբանի TED-ում
Telling stories from Africa (TEDGlobal 2007)
On humanity (TED2008)
Գրինենկի

Գրինենկի (ուկրաիներեն՝ Гриненки), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Գրինենկի գյուղում բնակվում էր 461 մարդ։ Բնակավայրը զբաղեցնում է 1,84 կմ² տարածք։ Բնակչության խտությունը կազմում էր 250,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3469) Բուլգակով

(3469) Բուլգակով (անգլ.՝ Bulgakov), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 3,019321 ա. մ., առավելագույնը մոտենում է 2,776 ա. մ. հեռավորության վրա և հեռանում 3,2627 ա. մ.։ Արեգակի շուրջ մեկ ամբողջական պտույտ է կատարում 1916,29 երկրային օրվա ընթացքում, իր ուղեծրով շարժվելով միջինում 0,187863 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3469) Բուլգակով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոթթեր

Յոհանա Մարիա Ջանսոն (հունիսի 10, 1987(1987-06-10), Arvika Östra parish, Arvika Municipality, Վերմլանդ, Շվեդիա), ազգությամբ շվեդ երգչուհի և երգահան, որն ավելի հայտնի է Դոթթեր բեմական անվամբ։ Նրա «Bulletproof» երգը 2020 թվականին անցկացված Մելոդիֆեստիվալեն երաժշտական մրցույթում հայտնվել է երկրորդ հորիզոնականում՝ ընդամենը մեկ միավորով զիջելով հաղթող խմբի՝ The Mamas-ի «Move» երգին։


== Կենսագրություն ==
Դոթթերը ծնվել է 1987 թվականի հունիսի 10-ին Արվիկայում։ Ավելի ուշ տեղափոխվել է Ստոկհոլմ՝ կրթություն ստանալով Կուլտուրամա երաժշտական դպրոցում։ Նա կնքել է իրեն Դոթթեր (անգլ.՝ daughter) անվամբ, քանի որ ինքն իրեն համարում է «Մայր Երկրի դուստրը»՝ հաշվի առնելով իր վեգանական կենսակերպ վարելը։ Նրա երաժշտական ճաշակի ձևավորման մեջ մեծ ազդեցություն ունեն Ջոնի Միտչելլը, «Jefferson Airplane» «First Aid Kit» և Florence and the Machine խմբերը։ 2014 թվականին թողարկվել է նրա առաջին երգը՝ «My Flower»-ը, որով ավելի ուշ ներկայացել է Շվեդիայի ազգային հեռուստաընկերությամբ հեռարձակվող «Musikhjälpen» հաղորդմանը։
Դոթթերը համահեղինակել է Մարիետ Հանսոնի «A Million Years» երգը, որով Մարիետը ներկայացել է 2017 թվականին կայացած Մելոդիֆեստիվալենի ժամանակ։ Եզրափակչում նա գրավել է չորրորդ հորիզոնականը։ Հաջորդ տարի անցկացվելիք Մելոդիֆեստիվալենի ժամանակ Դոթթերն արդեն հանդես է եկել որպես մենակատար իր «Cry» երգով։ Չնայած այն փաստին, որ նա հաղթելու մեծ հավանականություն ուներ, կիսաեզրափակչում զբաղեցրել է վեցերորդ հորիզոնականը և չի անցել եզրափակիչ փուլ։
Մելոդիֆեստիվալեն 2019-ում հանդես է եկել Լինա Հեդլունդը՝ իր «Victorious» երգով, որի համահեղինակներից էր Դոթթերը։ Երգը եզրափակչում հասել է մինչև տասնմեկերորդ հորիզոնականը։ Այդ նույն փառատոնի ժամանակ նա Մոնս Զելմերլովի հետ ներկայացել է զուգերգով՝ կատարելով «Walk with Me» երգը։
Մեկ տարի անց նա իր «Bulletproof» երգով վերադարձել է Մելոդիֆեստիվալեն՝ ուժերը կրկին փորձելու։ Փետրվարի 8-ին ներկայանալով կիսաեզրափակչում՝ Դոթերն անցել է եզրափակիչ փուլ։ Նա զբաղեցրել է երկրորդ հորիզոնականը՝ հավաքելով 136 միավոր։


== Սկավառակագրություն ==


=== Երգեր ===


== Ծանոթագրություններ ==
Պիեռո Գերարդի

Պիեռո Գերարդի (իտալերեն՝ Piero Gherardi, նոյեմբերի 20, 1909(1909-11-20), Պոպի, Տոսկանա, Իտալիա - հունիսի 8, 1971(1971-06-08), Հռոմ, Իտալիա), իտալացի բեմադրող նկարիչ և հագուստի դիզայներ։


== Կենսագրություն ==
Պիեռո Գերարդին ծնվել է 1909 թվականի նոյեմբերի 20-ին, Իտալիայի Տոսկանա մարզի Պոպի քաղաքում։ Ստացել է ճարտարապետի կրթություն։ 1947 թվականից սկսել է աշխատել կինոյում։ 1950-ական թվականների վերջին և 1960-ական թվականների սկզբին նա եղել է Ֆեդերիկո Ֆելինիի ստեղծագործական թիմի մշտական ​​համագործակցողներից մեկը։ Նա համաձայնել է մասնակցել Ֆելլինիի այնպիսի ժապավենների հագուստների դիզայնին և ձևավորմանը, ինչպիսիք են` «Կաբիրիայի գիշերները» (1957), «Բժիշկ Անտոնիոյի գայթակղությունը» նովելները «Բոկկաչչո-70» (1962) և «Ջուլետտան և ոգիները» (1965) ալմանախներում։ Ֆելլինիի «Քաղցր կյանք» и «Ութ ու կես» (1963) ֆիլմերի զգեստների ձևավորման համար Գերարդիին Կինոարվեստի և գիտության ակադեմիան շնորհել է «Օսկար» մրցանակ։
Ֆելլինիից բացի, Պիեռո Գերարդին համագործակցել է նաև իտալացի և արտասահմանյան հայտնի ռեժիսորների հետ, ինչպիսիք են Մարիո Սոլդատին, Լուրի Կոմենչինին, Մարիո Մոնիչելլին, Սիդնի Լյումետը և ուրիշներ։ Նա եղել է Քինգ Վիդորի «Պատերազմ և խաղաղություն» ֆիլմի (Լև Տոլստոյի 1956 թվականի նույնանուն վեպի իտալո-ամերիկյան լայնածավալ էկրանավորում) բեմանկարիչը, որի գլխավոր հերոսներն են եղել Օդրի Հեփբըրնը և Հենրի Ֆոնդան։ Իր հայրենիքում Գերարդին չորս անգամ արժանացել է «Արծաթե ժապավեն» մրցանակին` նկարիչ-բեմադրողի լավագույն աշխատանքի և հագուստների լավագույն ձևավորման համար։ 
Կինեմատոգրաֆիկ կարիերայի ընթացքում, որպես հագուստի դիզայներ, նկարիչ-բեմադրող, գեղարվեստական ​​ղեկավար և դեկորատոր, մասնակցել է ավելի քան 100 ֆիլմերի ստեղծմանը։ Կինեմատոգրաֆից բացի, Գերարդին աշխատել է նաև թատրոնի նկարիչ։ Մահացել է 1971 թվականի հունիսի 8-ին (61 տարեկանում) Հռոմում։


== Մրցանակներ ==
1962` Օսկար մրցանակ հագուստի լավագույն ձևավորման համար («Քաղցր կյանք»),
1962` Արծաթե ժապավեն մրցանակ` բեմադրող նկարչի լավագույն աշխատանքի համար («Քաղցր կյանք»),
1964` Օսկար մրցանակ` հագուստի լավագույն ձևավորման համար («Ութ ու կես»),
1966` Արծաթե ժապավեն` բեմադրող նկարչի լավագույն աշխատանքի համար  («Ջուլետտան և ոգիները»),
1966` Արծաթե ժապավեն` հագուստի լավագույն ձևավորման համար («Ջուլետտան և ոգիները»),
1967` Արծաթե ժապավեն` հագուստի լավագույն ձևավորման համար («Բրանկալեոնեի բանակը»)։


== Ծանոթագրություններ ==
Դավիթ IX (Վրաց արքա)

Դավիթ IX (Վրաց արքա) (14-րդ դար, Վրաստան - 1360, Վրաստան), Բագրատունիների արքայատոհմից է։ Եղել է Վրաստանի թագավոր 1346 թվականից մինչև իր մահը(1360)։


== Ընտանիք ==
Դավիթը եղել է Գեորգի V-ի միակ հայտնի որդին։ Վրացական 18-րդ դարի աղբյուրներում նշված է, որ Գեորգի V-ը ամուսնացել է բյուզանդական կայսր Միքայել Կոմնենոսի դստեր հետ։ Բայց 14-րդ դարում Բյուզանդիայում իշխել են Պալեոլոգոսները և ոչ թե Կոմնենոսները։ Միքայել Պալեոլոգոսի և հայ արքայի դուստր Ռիտայի ամուսնության մասին տեղեկությունը չկա բյուզանդական աղբյուրներում։ Ոչ մի նշում չկա Միքայել IX-ի ապօրինի դստեր մասին։ Կոմնենոսներ, սակայն, իշխել են Տրապիզոնի կայսրությունում։ Միքայել Կոմնենոսը եղել է կայսր 1344 -1349 թվականներին։ Նրա որդին Ջոն III-ն է։ Ջոն III-ը ունեցե՞լ է արդյոք քույրեր և եղբայրներ, անհայտ է։ Դավիթ IX գահ է բարձրացել Գեորգի V-ի մահից հետո՝ 1346 թվականին, մահացել է 1360 թվականին, գահն անցել է որդուն՝ Բագրատ V-ին։


== Ծանոթագրություններ ==

Gavley, Charies, Profile of George V, Foundation for Medieval Genealogy, retrieved August 2012
Gavley, Charies, Profile of John III and his children, Foundation for Medieval Genealogy, retrieved August 2012
Հեմագլուտինացիա

Հեմագլյուտինացիա (հեմո... և ագլուտինացիա), արյունազանգվածում, արյան էրիթրոցիտների սոսնձման և նստման պրոցես, առաջանում է էրիթրոցիտների մակերեսին ադսորբվելու հատկությամբ օժտված ագենտներով՝ հեմագլուտինիններով, բակտերիաներով և վիրուսներով։ Հեմագլյուտինացիայի դեպքում առաջանում են էրիթրոցիտների աչքով տեսանելի կուտակումներ՝ կույտերի, բեկորների և գնդիկների ձևով։ Հեմագլյուտինացիան որոշվում է էրիթրոցիտներում գտնվող ագլուտինոգենների և պլազմայի ագլուտինինների փոխազդեցությամբ. յուրաքանչյուր ագլուտինոգեն ունի համապատասխան ագլուտինինը։ Հեմագլյուտինացիայի ռեակցիայի վրա են հիմնված արյան փոխներարկման և արյան խմբերի որոշման օրինաչափությունները։ Անհամատեղելի արյան փոխներարկման ժամանակ հեմագլյուտինացիա կարող է առաջանալ արյան հունում և հանգեցնել ծանր (երբեմն՝ մահացու) բարդությունների։ Դասական բժշկության մեջ հեմագլյուտինացիայի ռեակցիան կիրառվում է արյան բծերի պատկանելությունը որոշելու համար և որպես լրացուցիչ մեթոդ՝ վիճելի հայրությունը պարզելու հարցերում։ Տարբերում են ակտիվ հեմագլյուտինացիա, որն առաջանում է էրիթրոցիտների վրա համապատասխան գործոնի անմիջական ներգործությունից և պասիվ հեմագլյուտինացիա, որը տեղի է ունենում էրիթրոցիտների մակերեսին նախօրոք ադսորբցված անտիգենի և հատուկ իմուն շիճուկների փոխազդեցությունից (աես Հակածին)։ Հեմագլյուտինացիա կարող է առաջանալ նաև տուբերկուլոզի, ժանտախտի, տուլարեմիայի բակտերիաների, աղիքային ցուպիկի պոլիսախարիդների, ինչպես նաև գրիպի, խոզուկի, դեղին տենդի և վիրուսների ու ծաղկի վակցինայի ազդեցությունից։
Մադոնայի շրջան

Մադոնայի շրջան (լատիշ․՝ Madonas novads), վարչա-տարածքային միավոր Լատվիայի Հանրապետության կենտրոնական մասում՝ Վիդզեմե տարածաշրջանում։ Շրջանը բաղկացած է տասնչորս վոլոստներից, վարչական կենտրոնն է Մադոնա քաղաքը։ Շրջանը ստեղծվել է 2009 թվականի հուլիսի 1-ին։ Տարածքը կազմում է 2153,4 կմ²։ Սահմանակից է Էրգլյիի, Վեցպիեբալգայի, Յաունպիեբալգայի, Գուլբենեի, Ցեսվայնեի, Լուբանայի, Ռեզեկնեի, Վարակլյանիի, Կրուստպիլսի և Պլյավինյասի շրջանների հետ։


== Բնակչություն ==
2015 թվականի հունվարի 1-ի դրությամբ շրջանի բնակչությունը կազմում էր 23 778 մարդ, 2010 թվականին բնակչությունը կազմում էր 27 732 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Մադոնա (լատիշ․՝ Madonas pilsēta);
Արոնայի վոլոստ (լատիշ․՝ Aronas pagasts)
Բարկավայի վոլոստ (լատիշ․՝ Barkavas pagasts)
Բերզաունեի վոլոստ (լատիշ․՝ Bērzaunes pagasts)
Վեստիենայի վոլոստ (լատիշ․՝ Vestienas pagasts)
Ձելզավայի վոլոստ (լատիշ․՝ Dzelzavas pagasts)
Կալսնավայի վոլոստ (լատիշ․՝ Kalsnavas pagasts)
Լազդոնայի վոլոստ (լատիշ․՝ Lazdonas pagasts)
Լիեզերեյի վոլոստ (լատիշ․՝ Liezēres pagasts)
Լյաուդոնայի վոլոստ (լատիշ․՝ Ļaudonas pagasts)
Մարցիենայի վոլոստ (լատիշ․՝ Mārcienas pagasts)
Մետրիենայի վոլոստ (լատիշ․՝ Mētrienas pagasts)
Օշուպեի վոլոստ (լատիշ․՝ Ošupes pagasts)
Պրաուլիենայի վոլոստ (լատիշ․՝ Praulienas pagasts)
Սարկանի վոլոստ (լատիշ․՝ Sarkaņu pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Մավլյուտովո (գյուղ, Կուշնարենկովսկի շրջան)

Անվան այլ կիրառումների համար տե՛ս՝ ՄավլյուտովոՄավլյուտովո (ռուս.՝ Мавлютово, բաշկիրերեն՝ Мәүлет), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)